
Prome Minister Evelyn Wever-Croes: 
Pa sali exitoso di e crisis, comunidad mester uni y 
mantene su mes na e dos principio: 


DISCIPLINA Y CURASHI 


Durante e conferencia di prensa di Gobierno di Aruba pa duna 
informacionnan tocante e maneho di Covid-19, Prome Minister 
Evelyn Wever-Croes a enfatisa cu pa sali exitoso di e crisis cu 
e virus a trece cu ne, ta necesario pa e comunidad uni y cada 
un mantene su mes na e dos principio: disciplina y curashi. 


Disciplina door di mantene e distancia. Ainda tin hende ta 
puntra dicon nos mester mantene e distancia si nos tin cero 
caso positivo. Un di e motibonan, Prome Minister a enfatisa, 
ta cu nos no tin garantia cu e virus aki no ta na Aruba mas. 
Berdad ta cu nos no tin caso positivo registra pasobra no tin 
niun hende cu tin e virus aki awor. Pero no tin garantia. P'esey 
ta keda e responsabilidad di cada ciudadano pa cuida su 
mes door di tene distancia di otro hende. Hygiena ta keda un 
conseho y necesidad; laba man cu habon mas frecuente cu ta 
posibel apesar cu tin cero caso aki na Aruba. Asina bo ta cuida 
bo mes y e ta yuda cu bo inmunidad y cu bo salud y alabes bo 
ta yuda pa cu e maneho pa combati e virus. Si un ciudadano 
tin e prome sintoma di griep, porfabor yama dokter di cas pa 
haci un cita y haci e test pa asina exclui cualkier cos. 


Curashi y sin miedo pa nos por sigui desaroya nos economia 
y habri nos sectornan. E update di DVG pa diamars 9 di juni ta 
indica cu ainda tin 77 persona den cuarentena. E grupo grandi 
cu a bin di Colombia dos siman pasa a sali di cuarentena, nan 
14 dianan a pasa. Informacion ricibi tawata cu nan a comporta 
nan mes bon den e cuarentena. E controlnan cu ta tumando 
luga tawata efectivo. Esnan den cuarentena ta inclui e grupo 
di persona cu a bin di Hulanda diasabra ultimo cu tawata nos 
residentenan cu tawata pega na Hulanda y algun studiante cu 
a haña permiso pa cuminsa bin. Esaki ta cu KLM cu ta trece 
nos remedinan un biaha pa siman. 


Prome Minister ta urgi e 77 personanan aki, pa mantene nan 
mes na e reglanan di cuarentena pa e siguiente 14 dianan. Pues 
keda paden, mas tanto isola di otronan sin contacto pasobra ta 
hopi importante pa yuda combati pa no haña plamamento di e 
virus aki. 



















PASOBRA 
NOS TA STIMA 
NOS MES, 
NOS TA STIMA 
NOS FAMIA Y 
NOS TA STIMA 
NOS PAIS, 
NOS LO HACI 
TUR LO 

PA HIBA 
NOS PAIS 
PADILANTI. 

Prome Minister Evelyn Wever-Croes: 


RESIDENTENAN PEGA DEN EXTERIOR 
MESTER REGISTRA NA 
REGRESOARUBACCRISIS.AW 


Prome 
Croes, 
prensa di Gobierno di Aruba pa duna 
informacionnan tocante e maneho di 
Covid-19, a elabora riba e problematica 
di nos residentenan y yuinan di residente 
pega den exterior. Na e momentonan 
aki nos tin mas di 300 residente pega 
den exterior na diferente parti di mundo. 
Mayoria di e paisnan na unda nan ta 
pega ta pasobra e paisnan ey tin nan 
fronteranan cera. Otronan no por bolbe 
bek pasobra no tin vuelo pasobra e 
aerolineanan a dicidi di stop di bula. 


Minister Evelyn Wever- 


durante e conferencia di 


Prome Minister a enfatisa cu Gobierno 
ta purbando mas tanto cu ta posibel pa 
regla vuelonan humanitario pasobra 
tin paisnan cu ta permiti excepcion pa 
vuelonan humanitario. Esaki, Prome 
Minister a duna di conoce, no ta facil. 
Ta hopi complica si nos tin residentenan 
pega na Merca of studiantenan cu ta 
studia na Merca y pa motibo diferente nan 
no por keda Merca awor cu scol a cera. 
Nan por bin ora cu tin un vuelo y mayoria 
di biaha tin un vuelo ora cu ta autoridad 
mericano tin cu busca hende akinan of 
trece hendenan for di merca pa CBP. 
Dus ora cu nan saca un vuelo, Gobierno 
ta yega na palabracion y percura pa nos 
residentenan of studiantenan ta riba e 
vuelo ey. 


Cu Hulanda esaki ta mesun cos. Ora cu 
KLM dicidi di saca un vuelo, Gobierno 
ta yega na palabracion cu nan y esnan 
cu ta registra e ora ta haña oportunidad 
pa bin riba e vuelo ey. Awor cu Hulanda 
tin algun palabracion haci pasobra nos 


mester di e vuelonan aki pa yega Aruba 
por lo menos 1 biaha pa siman pa trece 
remedi. E ora a yega na palabracionnan 
cu entrante 7 di juni cu tur fin di siman 
man ta bay manda un avion Aruba pa 
garantisa nos remedinan. Pues nos 
residentenan na Hulanda tin mas 
oportunidad e ora pa bin pasobra nos sa 
cu por lo menos pa e luna aki tin 1 vuelo 
pa siman ta bin Aruba. 


Na Venezuela nos tin un cantidad di 
39 hende pega. Venezuela tin nan 
fronteranan cera. Gobierno a purba na 
mas di un ocacion, a inverti placa y no 
a logra trece nos hendenan ainda. Cada 
biaha ta parce cu ta yegando e punto 
cu nan ta permiti un vuelo humanitario, 
Venezuela ta cancel'e of stop e na ultimo 
momento. Esey ta e realidad cu nos ta 
bibando aden, pero nos lo sigui purba. 


Gobierno a trece un vuelo di Colombia 
dos siman pasa. Ainda tin mas hende na 
Colombia cu mester bin pues tur esey 


PA RESIDENTENAN 
PEGA DEN EXTERIOR 


REGISTRA: 
RegresoAruba@Crisis.aw 


tambe Gobierno ta preparando. Tambe 
tin hende pega na Ecuador. 


Tur residente cu a logra bin bek Aruba, 
mester mantene nan mes na reglanan di 
cuarentena pa 14 dia. 


“No ta facil, Gobierno di Aruba no tin un 
avion pa manda busca hende y no tin 
e placa pa manda diferente charter pa 
busca hende rond di mundo. Pero nos 
ta purbando y haciendo nos maximo 
esfuerso”, Prome Minister a enfatisa. 


Ta importante si pa tur esnan pega den 
exterior registra na regresoaruba@crisis. 
aw pa asina Gobierno tin un idea cuanto 
hende kier of mester bin bek. Pues ta 
hopi importante pa registra y bisa na 
unda bo ta pa bo ta den e registro. Ora 
cu Gobierno tin un bista di cuanto hende 
tin na un luga, lo por purba pa organisa 
e vuelo. “Nos no por garantisa nada 
pero nos lo haci nos maximo esfuerso”, 
Prome Minister a duna di conoce. 

Manera conoci, Departamento di Impuesto a introduci su 
plataforma digital ‘BO impuesto’ (en corto ‘BOi’) na december 
ultimo. Pa medio di ‘BO impuesto' e contribuyentenan por 
haci declaracion mensual di BBO/BAVP/BAZV, loonbelasting, 
speelvergunningsrecht, toeristenheffing, BBV, BBVAM y 
manda e 'verzamelloonstaat' y ‘verzamelstaat opgaaf derden' 
den forma digital. 


En conexion cu implementacion di ‘BOi’, Departamento di 
Impuesto a otorga e formularionan di declaracion pa 6 luna, 
esta di januari te cu juni 2020. E declaracion di juli padilanti 
ta sosode unicamente den forma digital. Nos ta na juni y e 
comerciantenan lo no bay ricibi formulario di impuesto di 


papel mas. Awor ta obligatorio pa haci declaracion di impuesto 
mensual via BOI. 


E comerciantenan cu ainda no a registra nan compania lo ricibi 
un invitacion oficial via e-mail. Esnan cu no tin un e-mailadres, 
lo bay ricibi un carta. Asina e comerciantenan por registra nan 
compania durante e periodo indica den e invitacion. 


Departamento di Impuesto ta recorda su contribuyentenan 
comerciante, cu declaracion di impuesto digital ta obligatorio y 
mester considera e invitacion uno oficial segun articulo 6 di nos 
Ordenanza nacional general di impuesto. Falta di registracion 
por conduci na multa of investigacion di negoshi. 

E oben tin fecha di 1 di juni 2020 


Departamento di Impuesto a saca e cobransanan di 
grondbelasting 2020 ydenediananvenideroe contribuyentenan 
lo ricibi esaki via post. E cobransa tin fecha di 1 di juni 2020. 

Ley ta duna e opcion pa paga e grondbelasting den un solo 
biaha of den termino. Departamento di Impuesto ta conseha 
tur contribuyente pa lesa e texto imprimi riba e cobransa cu 


hopi atencion pa cu e terminonan di pago. 


Termino di pago 
Aki ta sigui un skema di e terminonan di pago manera stipula 
den ley: 





Grondbelasting 2020 fecha 1 di juni 2020 





Termino di pago 


Fecha final pa 
haci pago 


Suma di pago rekeri segun ley 





E prome 2 
terminonan di pago 


1 di juli 2020 


50% di e suma di cobransa pa cubri e prome y di dos 
kwartaal (jan — maart y april — juni) 





Di tres termino di pago 30 di september 2020 





25% di e suma di cobransa pa cubri e di tres kwartaal 
(uli — sept) 





Di cuater termino 
(ultimo termino) 


4 di januari 2020 


25% di e suma di cobransa pa cubri e ultimo kwartaal 
(oktober — december) 





Pa dia 4 di januari 2020 e cobransa di afia 2020 mester ta completamente paga. 





Preferibel haci pago online 

Por haci pago na Departamento di Impuesto mes, na un MFA of 
via banco. No obstante nos servicionan di caha, Departamento 
di Impuesto ta sigui recomenda pa preferiblemente haci pago 
di impuesto online via Aruba Bank of Banco di Caribe. E 
sistemanan di e banconan aki ta conecta automaticamente cu e 
sistemanan di DIMP y e mesun dia e transaccion ta keda registra 
den e sistema di Departamento di Impuesto. Ora di haci pago 
online mester scoge e opcion di Bill Pay y no Transfer. Tambe 
ta importante pa menciona: grondbelasting 2020, e number di 
cobransa y e persoonsnummer. Di e forma aki Departamento 
di Impuesto por procesa e pagonan corectamente. 


Areglo di pago 

E cliente cu no por paga su cobransa di acuerdo cu e 
terminonan legal, por haci un peticion pa areglo di pago. 
Mester haci e peticion aki mas pronto posibel. Asina e cliente 
mes por evita cu Departamento di Impuesto ta continua cu e 
proceso di cobramento cu gradualmente por bira mas severo, 
locual por nifica tambe gasto extra pa e cliente. Actualmente 
e contribuyentenan por haci uzo di e areglo di pago flexibel cu 
e Plan di Alivio Fiscal 2020 ta brinda. E contribuyentenan por 
paga nan cobransa den un termino mas largo y asina haya 
mas espacio financiero. 


Mas informacion 
Pa mas informacion tocante e cobransa di grondbelasting por 
yama 5227423 of 5227424. 

Xiomara Maduro XiomaraMaduro.com 

DIARANSON 
FASE 3 TA HABRI: 10 DI JUNI 2020 


1 Bismita di Cas di cuido pan nos li 


2 Duda n 
3 Conferencia y lugarnan di reunion 
4 Bar - Club Nocturno 










5 Centronan di fiesta 


j bese) t EXIT 
Su recuperacion y futuro 





FASE 3 


NO 
TA HABRI: 


1 ¡Casino 
2 ¡Deporte di Contacto 







3 |Evenementonan Publico 





i Ce) EJEXIT 
Su recuperacion y futuro 


Diamars 9 Juni 2020 (ONLINE, = 
WEB TA INFORMA: 


En conexion cu WEB Aruba su ‘Proyecto Reemplaso Tuberia Trayecto WEST DECK Restaurant — Tanki Tereno 





Waf, un parti di e parking lot dilanti Parlamento lo NO ta accesibel entrante diahuebs, 11 di juni proximo. Esaki 
lo ta pa un duracion di 10 dia. Renaissance Hotel a coopera y a pone e parking lot di Renaissance Suites 
disponibel pa acomoda e falta di parkeo. WEB Aruba lo tuma e precaucion y medidanan necesario pa mas tanto 


posibel, limita e inconveniencia. Di antemano ta gradici automobilistanan pa nan comprension y cooperacion. 




























SU RECUPERACION 
Y FUTURO 









GOBIERNO DI ARUBA 

















ao: e 


MINISTER GLENBERT F. CROES 


MINISTER di Asunto Social y Labor 

KICO TA ABUSO DI MUCHA? 


Abuso di mucha ta incera cualkier tipo di maltrato emocional, 
sexual y fisico of negligencia cu ta wordo causa door di un 
adulto cu tin e responsabilidad pa e cuido y desaroyo di un 
menor di edad. Un mucha entre 0 pa 18 aña ta wordo considera 
como un menor di edad. 

Nos ta papia di abuso di mucha ora ta referi na cualkier tipo 
di accion of falta di tuma accion di un adulto, cu ta resulta den 
consecuencianan grave pa cu e desaroyo di e menor. E adulto 
por ta un mayor, un miembro di famia, un cuidado di e mucha 
y tambe otro adultonan responsabel por ehempel: coachnan di 
sport, docentenan etc. 

Abuso fisico, abuso emocional, abuso sexual, negligencia y 
violencia domestico tur ta formanan di abuso di mucha. 


ABUSO FISICO: 

Ora un persona ta dal of haci daño fisico intencional na un 
mucha, esaki ta wordo considera como abuso fisico. Ora un 
persona ta keda sin duna un mucha locual ta su necesidad 
basico di bida manera: cuminda, un dak pa e biba, scol, 
structura den su desaroyo, educacion of recreacion tambe ta 
un forma di abuso di mucha. 


Actonan di abuso fisico di mucha: 

+ Bati un mucha 

+ Kima un mucha, cu awa cayente, sigaria etc. 

* Sofoca of choca un mucha 

* Sacudi, tira, dal of morde na su curpa 

* Hoga of wanta bou di awa 

* Duna un mucha veneno cu ta afecta su salud 

* Kishiki den forma extremo y sin su permiso 

+ Kinipi, pas'e un wanta of lag'e cay pa malo 

* Tur otro forma cu ta haci daño na su curpa 
Retene un mucha di por drumi bon, come bon of haya su 
medicamento tambe ta conta como abuso di mucha 


Con pa señala abuso fisico di mucha? 

Ora un mucha ta wordo abusa fisicamente por reconoce esaki 
na cierto señalnan. E señalnan por ta varios y ta diferencia pa 
cada mucha y su situacion specifico. E ta importante pa semper 
tene cuenta cu tin e posibilidad cu e señalnan aki no semper 
ta duna indicacion cu tin abuso fisico di mucha andando y cu 
esakinan por a wordo causa door di otro motibonan. Pa es 
motibo semper mester keda alerto y no keda keto pa busca 
ayudo of conseho di nos profesionalnan. Paso cu e accion 
corecto bo por salba un bida. 





Señalnan di abuso fisico: 


* E mucha ta expresa y ta papia cu un adulto ta abusa di dje 

+ Pleki blau na wowo, cara of curpa cu no tin splicacion 
aceptabel 

* Weso di curpa kibra, marcanan di djiente (mordi) of kemadura 
riba curpa 

* Cambio diripiente den comportacion di un mucha 

* Comportacion hopi bruto, agresivo of hopi negativo 

* Comportacion demasiado keto y tin hopi dificultad pa cera 
amistad 

* E mucha ta protesta, yora y sclama ora cu e mester bay 
cierto luga por ehempel: su cas, scol, creche, of na un otro 
luga of cas cu e abuso ta tuma luga 

+ E mucha ta mustra di tin hopi miedo pa un persona specifico 
+ E mucha ta hopi alerto y ta ansha mescos cu algo malo ta 
bay pasa cu ne 

+ E mucha ta reacciona cu miedo ora bo mishi cu ne 

+ E mucha ta bisti paña inadecua pa tapa e marcanan ariba su 
curpa por ehempel; manga largo, carson largo ora ta haci calor 
+ E mucha ta mustra mal cuida y ta semper cansa 

* E Mucha ta keda te lat ariba caya y ta parce bandona 

* E Famia ta hopi isola y no ta permiti e muchanan pa tin 
contactonan cu otronan 


Ora bo ta sospecha di abuso fisico di un menor tuma contacto 
dibiaha cu Bureau Sostenemi na 588-1010 pa conseho of 
ayudo. Den caso di emergencia yama Polis 100. Actua mesora, 
no keda keto! 




















OF INTEREST (REOI) 


with regard to the Aruba Refinery 





Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinery to identify themselves through this 
transparent Request for Expression of Interest (REO!) process. 


Interested parties are invited to express 
their interest for the following tracks: 


Resuming oil processing activity 
through lease and operation of 
existing installations and/or 
modernization thereof. 


Additional industrial developments 
at locations still available within the 
refinery area, 

e.g. LNG transshipment, petrochemical 
facilities, alternative clean industry, 
renewable energies, etc. 


Repurposing of the Aruba Refinery 
by replacing existing installations 

Track c) and establishing entirely new 
industries. 











KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


@ Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 
the REO! Document and Appendices. 


Please visit www.government.aw to download 





ABOUT ARUBA: 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curagao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Caya Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


+ A 235,000 BPD Crude Oil Refinery of Medium Complexity; 


+ A Transshipment Terminal of 10.7 MMB Storage Capacity 
and Two Tugboats; 


+ Atotal of 13 MMB of storage capacity; 


+ Two Reef berths each with the capacity to handle Ultra 
Large Crude Carriers (ULCC); 


+ Approximately 3,750,000 square meters of long lease 
land, 


TIMELINE 


CONTACT| the official REO! Public Notice with registration | REOI 1 & 2 Issue Date:|REOI 1 & 2 Closing Date: 


and submission details. 


June 8th, 2020 July 17th, 2020 





Disclaimer: no rights can be derived from this publication. Please refer to the REO! Public Notice for all relevant information. 





Diamars 9 Juni 2020 


REQUEST FOR EXPRESSION 

